

**ВЪПРОСИ И ОТГОВОРИ**

**по процедура**

**чрез подбор на проекти**

**BG14MFPR001-1.003 „Окончателно преустановяване на риболовните дейности“, вид дейност „Окончателно преустановяване на риболовните дейности” по Програма за морско дело, рибарство и аквакултури 2021-2027 (ПМДРА),**

**одобрени от Ръководителя на Управляващия орган на ПМДРА**

**с докладна записка № 93-5021/20.09.2024 г.**

Зададен въпрос чрез Информационната система за управление и наблюдение на средствата от Европейските фондове при споделено управление.

Рег. номер: BG14MFPR001-1.003-Q001

Подател: e-mail: doychin.ld@gmail.com

Дата: 16.09.2024 г.

**Въпрос:**

„Уважаеми госпожи/господа,

Моля за разяснение по следния въпрос:

Кандидат, който не разполага с електронен подпис и който ще упълномощи друго лице да подаде проектното предложение вместо него, може ли да разпише декларациите Приложение № 5 и Приложение № 6 на ръка и да ги приложи сканирани.

Благодаря“

**Отговор:**

В съответствие с т. 23 от Условията за кандидатстване по процедура чрез подбор на проекти BG14MFPR001-1.003 „Окончателно преустановяване на риболовните дейности“, вид дейност „Окончателно преустановяване на риболовните дейности” по Програма за морско дело, рибарство и аквакултури 2021-2027, подаването на проектното предложение се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез Информационната система за управление и наблюдение (ИСУН), единствено с използването на Квалифициран електронен подпис (КЕП).

Официалният представител на кандидата (лице с право да представлява кандидата) няма право да упълномощава други лица да подписват декларациите по процедурата, тъй като с тях се декларират данни, които деклараторът декларира в лично качество или съответно данни за представляваното от него юридическо лице, като за верността им се носи наказателна отговорност, която също е лична.

В случай че официалният представител на кандидата реши да упълномощи друго лице за подаване на проектното предложение, съгласно т. 23 от Условията за кандидатстване по процедурата се прилага пълномощно, подписано с КЕП от официалният представител на кандидата. В тази връзка, за подаване на проектно предложение, включително и от упълномощено лице, официалният представител на кандидата следва да притежава КЕП.

В заключение, декларациите от Приложение № 5 и от Приложение № 6 от Условията за кандидатстване по процедура чрез подбор на проекти BG14MFPR001-1.003 „Окончателно преустановяване на риболовните дейности“ следва да бъдат подписани с КЕП от официалния представител на кандидата, независимо дали ще упълномощи друго лице за подаване на проектно предложение по процедурата или не.

**ВЪПРОСИ И ОТГОВОРИ**

**по процедура**

**чрез подбор на проекти**

**BG14MFPR001-1.003 „Окончателно преустановяване на риболовните дейности“, вид дейност „Окончателно преустановяване на риболовните дейности” по Програма за морско дело, рибарство и аквакултури 2021-2027 (ПМДРА),**

**одобрени от Ръководителя на Управляващия орган на ПМДРА**

**с докладна записка № 93-5186/01.10.2024 г.**

Въпросът е получен на електронната поща на Управляващия орган: pmdra\_2021-2027@mzh.government.bg

Подател: e-mail: gps.kavarna@gmail.com

Дата: 22.09.2024 г.

**Въпрос:**

„Уважаеми Господа,

ДЖЕЙ ПИ СЪЛЮШАН ЕООД е получило финансиране по Процедура BG14MFOP001-1.002 „Здраве и безопасност“ по Програма за морско дело и рибарство 2014-2020 по проект с наименование „Доставка на оборудване за радио и спътникова комуникация и работно облекло“, отнасящ се за плавателен съд с рег. № ЦР154.

Намеренията на дружеството са да бъде преустановена риболовната дейност на плавателен съд в рег. № ЦР154, поради физическата амортизация на плавателния съд. Закупеното оборудване е мобилно/не е стационарно монтирано на кораба/ и може да се използва на друг плавателен съд. Възнамеряваме да се наеме или придобие плавателен съд с цел да се запази дейността на дружеството. Периода на мониторинг по Договор №: МДР-ИП-01-1 от 22.01.2020 г. със срок според дата на извършени плащания е 15.12.2025 г.

Би ли било пречка, оставащия времеви период на мониторинг, при кандидатстване за окончателно преустановяване на риболовните дейности на плавателен съд с рег. №ЦР154.

С Уважение

Ивелина Йорданова

Управител на ДЖЕЙ ПИ СЪЛЮШАН ЕООД“

**Отговор:**

Във връзка с намерението на кандидата да кандидатства по процедура чрез подбор на проекти BG14MFPR001-1.003 „Окончателно преустановяване на риболовни дейности” по Програмата за морско дело, рибарство и аквакултури 2021-2027 за скрапиране на риболовен кораб, за който закупеното мобилно оборудване с безвъзмездна финансова помощ по ПМДР, е необходимо да се има предвид следното:

Съгласно изискванията на т. 11. „Допустимост на кандидатите“, т. 3 от „Критерии за недопустимост на кандидатите“ от Условията за кандидатстване по предложения по процедура чрез подбор на проекти BG14MFPR001-1.003 „Окончателно преустановяване на риболовни дейности” по Програмата за морско дело, рибарство и аквакултури 2021-2027 (ПМДРА), кандидатът не може да участва в процедурата чрез подбор на проекти и да получи безвъзмездна финансова помощ, в случай че е бил подпомаган за модернизация на кораба или инвестиции на борда на риболовния кораб с друга финансова помощ за последните 5 години, към датата на подаване на проектното предложение. За целите на проверката за допустимост за под „подпомагане“ се разбира датата на окончателното плащане за съответните инвестиции.

В допълнение, следва да се има предвид, че съгласно правилата за изпълнение на административни договори за предоставяне на безвъзмездна финансова помощ (АДПБФП) по Програмата за морско дело и рибарство 2014-2020 (ПМДР) и във връзка с разпоредбите на чл. 71 от Регламент № (ЕС) 1303/2013 за период 5 години от датата на извършване на окончателното плащане бенефициентът е длъжен:

1. да използва придобитите въз основа на одобрения проект активи по предназначение;

2. да не прехвърля правото на собственост и/или преотстъпва правото на ползване върху активите, предмет на подпомагане, под каквато и да е форма с изключение на случаите, когато това се изисква по закон;

3. да не прекратява/премества подпомогнатата дейност.

Когато бенефициент по ПМДР е получил подпомагане за дейност, която може да бъде извършена на друг риболовен кораб, т.е. инвестицията не е извършена на самия риболовен кораб е допустимо използването на активите на друг риболовен кораб при запазване на подпомаганата дейност.

Следва да се има предвид, че съгласно разпоредбите на чл. 20, параграф 2, подточка „д“ от Регламент№ (ЕС) 2021/1139, бенефициентът няма право да регистрира риболовен кораб 5 години от изплащане на помощта по процедура чрез подбор на проекти BG14MFPR001-1.003 „Окончателно преустановяване на риболовни дейности” по ПМДРА.

В този смисъл, е допустимо активите закупени по ПМДР да се прехвърлят за ползване по предназначение на кораб, който е придобит преди сключване на договора по горепосочената процедура по ПМДРА.

Допустимо е активите, предмет на подпомагане по ПМДР да бъдат прехвърлени за извършване на дейности на кораб нает под наем, като в този случай не е необходимо да се спазват ограниченията, произтичащи от чл. 20, параграф 2, подточка „д“ от Регламент № (ЕС) 2021/1139.

Независимо, че мобилното оборудване е преместено на друг кораб, бенефициентът по ПМДР трябва да продължи да спазва горепосочените изискванията за изпълнение на АДПБФП по ПМДР до приключване на 5 –те години от окончателното плащане по проекта.